小楼閒望酬邱少泉见寄
鄙夫元是一慵者，晨起栉巾犹不把。外户长关谢往来，小楼旷望任疏野。山形迫若几前生，江水遥如窗际泻。树木摇落霜气中，檐甍亏蔽青天下。北睇千峰通鸟路，冈峦连亘莽回互。直看烟霭渺迷间，知是故人栖隐处。寓目本为荡情志，却因怀人结幽思。正同槁木无起予，忽枉璚瑰逢来使。
主题：怀人
情感：想家